Ojcovas nacionālais parks
Ojcovas nacionālais parks (poļu: Ojcowski Park Narodowy) ir 1956. gadā izveidots nacionālais parks Polijas dienvidos, Mazpolijas vojevodistes, Krakovas apriņķī, apmēram 15 kilometrus uz ziemeļiem no Krakovas. Pēc teritorijas mazākais Polijas nacionālais parks. Apvidum raksturīgas karsta ainavas, upju ielejās atrodas klintis un vairāk nekā 400 alu. Parks apdzīvots jau no paleolīta, jo šeit atrodas krama atradnes.